லெனோவா நிறுவனம் அறிமுகப்படுத்தியுள்ள இந்த ஸ்மார்ட் டிஸ்பிளே ஒரு ஹோம் அசிஸ்டன்ட். தற்போது இருக்கும் ஹோம் அசிஸ்டன்ட்களை எல்லாம் ஓரங்கட்டும் வகையில், பல அட்டகாசமான அம்சங்கள் இடம்பெற்றுள்ளன. கூகுள் அசிஸ்டன்ட் கொண்டு செயல்படும் இதை எழுப்ப “ஹே கூகுள்!” என்று அழைத்தால் போதும். அமேசான் எக்கோ ஷோ (Amazon Echo Show) கேட்ஜெட்டைவிட அசுர பாய்ச்சலில், துரிதமாகச் செயல்படும் இதைக் கொண்டு காபி தயாரிக்கச் சொல்லலாம், குழந்தைகளை எழுப்பச் சொல்லலாம், போக்குவரத்து நெரிசல், வானிலை குறித்த தகவல்களைப் பெறலாம், அலாரம், ரிமைண்டர்கள் வைக்கலாம், வீடியோ மற்றும் ஆடியோ கால் கூடச் செய்யலாம். பிரைவசிக்காக, அவசியமில்லாத நேரத்தில் இது எதையும் ரெகார்ட் செய்துவிடக் கூடாது என்பதற்காக, முழுவதும் செயல்படாமல் இருக்கக் கூடுதலாக ஒரு சுவிட்ச் சேர்த்திருக்கிறார்கள். அப்போது நீங்கள் “ஹே கூகுள்!” சொன்னால்கூட செயல்படாது. கேமரா கூட ஆன் ஆகாது.